pythainlp/thai-wiki-dataset-v3 huggingface dataset:
บาจา

บาจา (Baťa; Bata) เป็นบริษัทผู้ผลิตและผู้ค้าปลีกรองเท้าและเครื่องประดับแฟชั่นข้ามชาติซึ่งพี่น้องตระกูลบาจาก่อตั้งขึ้นในเมืองซลีน จักรวรรดิออสเตรีย-ฮังการี (ปัจจุบันอยู่ในประเทศเช็กเกีย) หลังสงครามโลกครั้งที่ 2 โรงงานของบริษัทในรัฐสังคมนิยมถูกโอนไปเป็นของรัฐ ในขณะที่สาขาในรัฐทุนนิยมยังคงเป็นของตระกูล
ในปัจจุบันสำนักงานใหญ่ของบาจาตั้งอยู่ที่เมืองโลซาน ประเทศสวิตเซอร์แลนด์ โดยมีบริษัทย่อยหลักคือ บาจายุโรป (ตั้งอยู่ในเมืองซลีน), บาจาอเมริกาเหนือ (ตั้งอยู่ในเมืองโทรอนโต), บาจาเอเชีย-แปซิฟิก-แอฟริกา (ตั้งอยู่ในประเทศสิงคโปร์) และบาจาลาตินอเมริกา (ตั้งอยู่ในเม็กซิโกซิตี) บริษัทมีร้านค้าปลีกมากกว่า 5,300 ร้านค้าในกว่า 70 ประเทศ และมีโรงงานผลิตใน 18 ประเทศ
== อ้างอิง ==
 
บริษัทของสวิตเซอร์แลนด์
ตราสินค้าสวิส
ตราสินค้ารองเท้า
ซลีน
ตอมาช บาจา

ตอมาช บาจา (Tomáš Baťa; 3 เมษายน ค.ศ. 1876 – 12 กรกฎาคม ค.ศ. 1932) เป็นผู้ประกอบการชาวเช็กและผู้ก่อตั้งบริษัทรองเท้าบาจา บริษัทกลายเป็นหนึ่งในผู้ค้าปลีก ผู้ผลิต และผู้จัดจำหน่ายรองเท้าและเครื่องประดับข้ามชาติรายใหญ่ที่สุดรายหนึ่งของโลก เส้นทางอาชีพที่ประสบความสำเร็จของเขาสิ้นสุดลงเมื่อเขาเสียชีวิตในอุบัติเหตุเครื่องบินตกเนื่องจากสภาพอากาศเลวร้าย
ยัน อันตอญีน บาจา น้องชายต่างมารดาของตอมาชเข้ารับช่วงต่อในบริษัทนี้ โดยขยายกิจการออกไปอย่างมากแม้ในช่วงภาวะเศรษฐกิจตกต่ำครั้งใหญ่ สงครามโลกครั้งที่ 2 ส่งผลให้ธุรกิจของเขาเสียหายอย่างหนัก หลังจากมีการตั้งรัฐบาลคอมมิวนิสต์ในเชโกสโลวาเกียและประเทศอื่น ๆ ในยุโรปตะวันออก รัฐบาลเหล่านี้ได้โอนกิจการของบาจาไปเป็นของรัฐและเข้าควบคุมบริษัท
ตอมาช ยัน บาจา ลูกชายของตอมาชสร้างและขยายกิจการผลิตรองเท้าอีกครั้งในชื่อบริษัทบาจาหลังจากย้ายไปแคนาดาใน ค.ศ. 1939 ในช่วงเวลาที่นาซีบุกและผนวกเชโกสโลวาเกียเข้ากับเยอรมนี
ตระกูลบาจา
บาจา
บุคคลที่เกิดในปี พ.ศ. 2419
บุคคลที่เสียชีวิตในปี พ.ศ. 2475
บุคคลจากซลีน
นักธุรกิจชาวเช็ก
ช่างทำรองเท้า
อาลิยา ภัฏฏ์

อาลิยา ภัฏฏ์ (Alia Bhatt; आलिया भट्ट; เกิด 15 มีนาคม ค.ศ. 1992) เป็นนักแสดงหญิงชาวอังกฤษเชื้อสายอินเดีย เธอมีชื่อเสียงจากผลงานภาพยนตร์ภาษาฮินดีเป็นจำนวนมาก เธอได้รับรางวัลและได้รับการยกย่องอย่างมาก เช่น รางวัลฟิล์มแฟร์อะวอดส์สี่รางวัล ทั้งนี้ เธอยังได้รับการจัดอันดับให้เป็นนักแสดงหญิงที่มีรายได้สูงสุดของประเทศอินเดีย และยังปรากฏชื่ออยู่ 1 ใน 100 ผู้ทรงอิทธิพลของนิตยสารฟอบส์แห่งประเทศอินเดียตั้งแต่ปี 2014
เธอเกิดในตระกูลภัฏฏ์ เป็นธิดาของมเหศ ภัฏฏ์ ซึ่งเป็นผู้กำกับภาพยนตร์ และโสนี ราซดาน ซึ่งเป็นนักแสดงหญิง เริ่มเข้าสู่วงการบันเทิงตั้งแต่ยังเด็กจากการแสดงภาพยนตร์เรื่อง Sangharsh ในปี 1999 ต่อมาเธอได้แสดงภาพยนตร์วัยรุ่นเรื่อง Student of the Year ในปี 2012 ต่อมาในปี 2014 เธอแสดงภาพยนตร์เรื่อง Highway ซึ่งภาพยนตร์เรื่องนี้ส่งผลให้เธอได้รับรางวัลฟิล์มแฟร์อะวอดส์ สาขานักแสดงนำหญิงยอดเยี่ยม นอกจากนี้เธอยังแสดงนำในภาพยนตร์หลายเรื่องด้วยกัน เช่น สองเรา สองรัฐ (ค.ศ. 2014), เจ้าสาววุ่นวายของนายฮัมพ์ตี้ ชาร์มา (ค.ศ. 2014) และ Badrinath Ki Dulhania (ค.ศ. 2017) และละครเรื่อง Dear Zindagi (ค.ศ. 2016)
เธอได้รับรางวัลฟิล์มแฟร์อะวอดส์อีกสามรางวัล จาภภาพยนตร์แนวอาชญากรรมเรื่อง อุดตา ปัญจาบ (ค.ศ. 2016) Raazi (ค.ศ. 2018) และละครเรื่อง Gully Boy (ค.ศ. 2019) และต่อมาเธอได้เป็นที่รู้จักอย่างกว้างขวางจากภาพยนตร์เรื่อง  หญิงแกร่งแห่งมุมไบ ในปี (ค.ศ. 2022) ซึ่งเธอได้รับบทเป็นคังคุพาอี กาฐิยาวาฑี
นอกจากผลงานการแสดงภาพยนตร์และละครแล้ว เธอยังได้เปิดตัวธุรกิจเสื้อผ้าและกระเป๋าถือในตราสินค้าของเธอเอง และเป็นผู้ริเริ่มก่อตั้งโครงการทางนิเวศวิทยา "โค-เอ็กซิสต์" นอกจากนี้เธอยังร้องเพลงประกอบภาพยนตร์มาแล้ว 7 เพลง ด้านชีวิตส่วนตัวเธอสมรสกับรณพีร์ กปูร ซึ่งเป็นนักแสดงชาวอินเดียเช่นกัน โดยทั้งคู่สมรสเมื่อวันที่ 14 เมษายน ค.ศ. 2022 ในพิธีส่วนตัวที่อพาร์ตเมนต์ที่มุมไบ และเมื่อวันที่ 6 พฤศจิกายน ค.ศ. 2022 เธอให้กำเนิดบุตรคนแรกซึ่งเป็นบุตรสาวของพวกเขา
== ประวัติ ==
อาลิยา ภัฏฏ์ เกิดเมื่อวันที่ 15 มีนาคม พ.ศ. 2536 ในครอบครัวของภัฏฏ์กับมเหศ ภัฏฏ์ ผู้กำกับภาพยนตร์ และโสนี ราซดาน นักแสดงหญิงชาวอินเดีย พ่อของเธอมีเชื้อสายคุชราต และแม่ของเธอมีบรรพบุรุษของกัศมีรีปัณฑิตและเชื้อสายอังกฤษ-เยอรมัน เธอถือสัญชาติอังกฤษ เธอมีพี่สาวชื่อศาหีน และสองพี่น้องคือปูชา ภัฏฏ์ และราหุล ภัฏฏ์ นักแสดงเอมราน หาศมี และผู้กำกับโมหิต สูรี เป็นลูกพี่ลูกน้องของเธอ ในขณะที่โปรดิวเซอร์มุเกศ ภัฏฏ์ เป็นลุงของเธอ ภัฏฏ์สำเร็จการศึกษาที่โรงเรียนชมนาพาอีนรสี แต่ได้ลาออกในเวลาต่อมาเพื่อเข้าสู่วงการบันเทิง
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2536
บุคคลที่ยังมีชีวิตอยู่
นักแสดงหญิงชาวอังกฤษ
นักแสดงภาพยนตร์หญิงชาวอินเดีย
ชาวคุชราต
ชาวแคชเมียร์
ชาวอังกฤษเชื้อสายอินเดีย
ชาวอังกฤษเชื้อสายเยอรมัน
จัตุรัสวาตสลัฟ

จัตุรัสวาตสลัฟ (Václavské náměstí) หรือชื่อในภาษาปากว่า วาตสลาวาก (Václavák) เป็นจัตุรัสหลักแห่งหนึ่งและเป็นศูนย์กลางธุรกิจและประชาคมวัฒนธรรมในย่านเมืองใหม่ของกรุงปราก ประเทศเช็กเกีย เหตุการณ์ทางประวัติศาสตร์หลายเหตุการณ์เกิดขึ้นที่นี่ และจัตุรัสนี้เป็นหนึ่งในสถานที่เก่าแก่ที่ใช้ในการเฉลิมฉลอง การเดินขบวน และการชุมนุมสาธารณะอื่น ๆ นอกจากนี้ยังเป็นสถานที่ที่มีคนเดินเท้าพลุกพล่านที่สุดในประเทศอีกด้วย
ในอดีตจัตุรัสนี้เป็นที่รู้จักกันในชื่อ กอญสกีเติร์ค (Koňský trh; ) เนื่องจากเป็นที่ชุมนุมซื้อขายม้าเป็นบางครั้งบางคราวในสมัยกลาง จนกระทั่งใน ค.ศ. 1848 จัตุรัสได้เปลี่ยนชื่อเป็น จัตุรัสนักบุญวาตสลัฟ (Svatováclavské náměstí) ตามชื่อนักบุญองค์อุปถัมภ์ของโบฮีเมีย และตามข้อเสนอของกาเร็ล ฮาวลีเช็ก บอรอฟสกี นักเขียนและนักการเมืองชาวเช็ก
== อ้างอิง ==
วาตสลัฟ
จุดผ่านแดนถาวรบ้านผักกาด

จุดผ่านแดนถาวรบ้านผักกาด (Ban Phakkad Border Pass) เป็น 1 ใน 5 จุดผ่านแดนระหว่างประเทศไทย และกัมพูชาภายในพื้นที่จังหวัดจันทบุรี ตั้งอยู่ในพื้นที่ตำบลคลองใหญ่ อำเภอโป่งน้ำร้อน จังหวัดจันทบุรี โดยมีคลองด่านเป็นเส้นแบ่งเขตแดนตามธรรมชาติ ตั้งอยู่ตรงข้ามกับบ้านปรม อำเภอศารากราว จังหวัดไพลิน ประเทศกัมพูชา
== ประวัติ ==
จุดผ่านแดนถาวรบ้านผักกาด แต่เดิมมีสถานะเป็นจุดผ่อนปรนทางการค้าบ้านผักกาด และได้เปิดเป็นจุดผ่านแดนในปี พ.ศ. 2540 ให้ประชาชนทั้งสองประเทศสามารถข้ามไปมาเพื่อทำการค้าและสัญจรอย่างเป็นทางการ และได้รับการยกฐานะขึ้นเป็นจุดผ่านแดนถาวรในปี พ.ศ. 2546 พร้อมกันกับจุดผ่านแดนถาวรบ้านแหลม
== การผ่านแดน ==
จุดผ่านแดนถาวรบ้านผักกาด เปิดทำการตั้งแต่เวลา 06.00 - 22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)
=== กิจกรรม ===
จุดผ่านแดนถาวรบ้านผักกาด พื้นที่การค้าจะมีความหนาแน่นน้อยกว่าจุดผ่านแดนถาวรบ้านแหลมที่อยู่ใกล้เคียงกัน ประกอบด้วยพื้นที่การค้าคือตลาดอินโดจีนไทย - กัมพูชา โดยจะคึกคักในช่วงวันพุธ และวันเสาร์ ซึ่งตลาดจะเปิดตั้งแต่ช่วงเวลาประมาณ 07.00 - 11.00 น. ซึ่งสินค้าส่งออกส่วนใหญ่ประกอบไปด้วยอาหารแห้ง อาทิ ข้าวสาร บะหมี่กึ่งสำเร็จรูป ผงชูรส ผักผลไม้ ชิ้นส่วนรถยนต์ ผลิตภัณฑ์เกี่ยวกับน้ำมัน วัสดุก่อสร้าง และสินค้านำเข้าส่วนใหญ่ประกอบไปด้วย ไม้แปรรูป อัญญมณี ผักผลไม้
นอกจากนี้ ในฝั่งกัมพูชายังมีบ่อนคาสิโนเปิดให้บริการเป็นจำนวนมาก และหากเดินทางลึกเข้่าไปในประเทศกัมพูชาอีกประมาณ 20 กิโลเมตรจะถึงตัวจังหวัดไพลิน
=== ด่านศุลกากร ===
ด่านพรมแดนบ้านผักกาด อยู่ในความดูแลของด่านศุลกากรจันทบุรี โดยมีที่ทำการศูนย์บริการแบบเบ็ดเสร็จ One stop service ตั้งอยู่ที่บริเวณหน้าจุดผ่านแดน ตำบลคลองใหญ่ อำเภอโป่งน้ำร้อน จังหวัดจันทบุรี ตรงข้ามพื้นที่บ้านปรม อำเภอศารากราว จังหวัดไพลิน ประเทศกัมพูชา ห่างจากที่ทำการด่านศุลกากรจันทบุรีประมาณ 53 กิโลเมตร เปิดทำการระหว่างเวลา 06.00 - 22.00 น.
สำหรับที่ทำการศุลกากรด่านพรมแดนบ้านผักกาดนั้น ตั้งอยู่ที่หมู่ 4 ตำบลคลองใหญ่ อำเภอโป่งน้ำร้อน จังหวัดจันทบุรี ห่างจากที่ทำการด่านศุลกากรจันทบุรีประมาณ 52 กิโลเมตร
=== ด่านตรวจคนเข้าเมือง ===
ตรวจคนเข้าเมืองจังหวัดจันทบุรี เป็นผู้ดูแลรับผิดชอบจุดผ่านแดนถาวรบ้านผักกาด
== การเดินทาง ==
จุดผ่านแดนถาวรบ้านผักกาด สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา
=== เส้นทาง ===
จากกรุงเทพมหานคร สามารถเดินทางมายังจังหวัดจันทบุรีด้วยถนนสุขุมวิท จากนั้นแยกออกทางซ้ายเข้าสู่ทางหลวงแผ่นดินหมายเลข 317 จันทบุรี - สระแก้ว ขึ้นไปทางจังหวัดสระแก้ว เลี้ยวขวาที่ทางหลวงแผ่นดินหมายเลข 3193 (ทับไทร - ตามูน) และเลี้ยวขวาเข้าสู่ถนนคลองใหญ่ - เมืองปรม จะนำไปสุดเส้นทางที่จุดผ่านแดนถาวรบ้านผักกาด
=== ขนส่งสาธารณะ ===
ระบบขนส่งสาธารณะสำหรับเดินทางมายังจุดผ่านแดนถาวรบ้านผักกาด ประกอบไปด้วย
รถตู้จันทบุรี - บ้านผักกาด มี 2 บริษัทเดินรถอยู่ ต้นเส้นทางอยู่ตรงข้ามห้างสรรพสินค้าโรบินสัน จันทบุรี คือ
* ตั๋วสีฟ้า เดินรถรอบเวลา 12.00 น. และ 18.00 น.
* ตั๋วสีขาว เดินรถตั้งแต่เวลา 09.30 - 12.30 น.
== อ้างอิง ==
บ้านผักกาด
บ้านผักกาด
ภูมิศาสตร์ของจังหวัดจันทบุรี
สิ่งก่อสร้างในจังหวัดจันทบุรี
อำเภอโป่งน้ำร้อน
จังหวัดไพลิน
เขตแดนกัมพูชา–ไทย
ชับบา แรงส์

ชับบา แรงส์ (Shabba Ranks; เกิดเมื่อวันที่ 17 มกราคม ค.ศ. 1966) เป็นนักดนตรีแดนซ์ฮอลล์ชาวจาเมกา ในช่วงปลายทศวรรษ 1980 และต้นทศวรรษ 1990 เขาเป็นหนึ่งในนักดนตรีชาวจาเมกาที่โด่งดังที่สุดในโลก เนื่องจากความโดดเด่นของเขาในประเทศบ้านเกิดของเขาในฐานะศิลปินแดนซ์ฮอลล์ เขาได้รับความนิยมในอเมริกาเหนือ กับอัลบั้ม จัสต์เรียลิตี (Just Reality) ในปี 1990 เขาออกสองสตูดิโออัลบั้ม, แอสรอว์แอสเอเวอร์ (As Raw as Ever) และ เอกซ์ตราเนเก็ด (X-tra Naked) ที่ชนะรางวัลแกรมมี่ สาขา อัลบั้มเร็กเกที่ดีที่สุด ในปี 1992 และ ปี 1993 ตามลำดับ เขามีชื่อเสียงโด่งดังจากเพลง "Mr. Loverman" และ "Ting-A-Ling" ซึ่งได้รับการยกย่องจากทั่วโลกและถือเป็นเพลงประจำตัวของเขา
== อ้างอิง ==
นักร้องจาเมกา
อิซาเบล เบงเก

อิซาเบล เบงเก อิซกิเอร์โด (Isabel Behncke Izquierdo) เป็นนักพฤติกรรมวิทยาภาคสนามที่ศึกษาพฤติกรรมของสัตว์เพื่อทำความเข้าใจสัตว์ต่าง ๆ รวมทั้งเพื่อทำความเข้าใจมนุษย์ และสถานที่ของพวกเราในธรรมชาติ เธอมีพื้นเพมาจากประเทศชิลี โดยเป็นนักวานรวิทยา, นักวิทยาศาสตร์นักผจญภัยผู้สำรวจ และเป็นชาวอเมริกาใต้คนแรกที่ติดตามลิงใหญ่ในป่า
== การศึกษา ==
เบงเกสำเร็จการศึกษาวิทยาศาสตรบัณฑิตด้านสัตววิทยาและวิทยาศาสตรมหาบัณฑิตด้านการอนุรักษ์สัตว์ป่าจากมหาวิทยาลัยคอลเลจลอนดอน, ปรัชญามหาบัณฑิตด้านวิวัฒนาการของมนุษย์จากเคมบริดจ์ และปรัชญาดุษฎีบัณฑิตด้านมานุษยวิทยาวิวัฒนาการจากออกซฟอร์ด
== อาชีพ ==
เธอได้เดินตามเหล่าโบโนโบป่า (Pan paniscus) มากกว่า 3,000 กม. ในป่าคองโก โดยปรัชญาดุษฎีบัณฑิตของเธอที่มหาวิทยาลัยออกซฟอร์ดเป็นการศึกษาที่ครอบคลุมเป็นครั้งแรกเกี่ยวกับพฤติกรรมการเล่นของโบโนโบป่าซึ่งเป็นที่รู้จักดีต่อวงการวิทยาศาสตร์
เบงเกใช้กล้องส่องวิวัฒนาการเพื่อให้ได้มาซึ่งข้อมูลเชิงลึกเกี่ยวกับพฤติกรรมของมนุษย์ รวมถึงความท้าทายสมัยใหม่ที่มนุษยชาติและโลกต้องเผชิญ ความสนใจของเธอในการศึกษาการเล่นในเหล่าไพรเมตที่ไม่ใช่มนุษย์คือการให้ความกระจ่างเกี่ยวกับบทบาทของการเล่นในการพัฒนาของเราเอง เนื่องจากมนุษย์เป็นหนึ่งในไม่กี่สายพันธุ์ที่เล่นในวัยผู้ใหญ่ โดยสำหรับ ดร. เบงเก นั้น การเล่นเป็นรากฐานของความคิดสร้างสรรค์, ความผูกพันทางสังคม และการพัฒนาที่ดี
ณ ค.ศ. 2019 เธอเป็นผู้ทำงานร่วมกันทางวิชาการของศูนย์วิจัยด้านความซับซ้อนทางสังคม (CICS) ในมหาวิทยาลัยเพื่อการพัฒนา ที่ซันติอาโก ประเทศชิลี; ภาคีสมาชิกของสถาบันกรูเตอร์ในบริเวณอ่าวเพื่อการวิจัยสหวิทยาการเกี่ยวกับพฤติกรรมมนุษย์และสถาบัน ตลอดจนนักวิจัยแลกเปลี่ยนที่กลุ่มวิจัยวิวัฒนาการทางประสาทวิทยาศาสตร์สังคม (SNRG) ของโรบิน ดันบาร์ ที่มหาวิทยาลัยออกซฟอร์ด
=== การอนุรักษ์ป่าไม้อบอุ่นไม่ผลัดใบ ===
ในฐานะผู้อำนวยการมูลนิธิวีโล-วีโล เธอได้เป็นส่วนหนึ่งของขบวนการอนุรักษ์เอกชนที่เกิดขึ้นในช่วงต้นคริสต์ทศวรรษ 2000 ซึ่งวีโล-วีโล เป็นพื้นที่สงวนและการท่องเที่ยวเชิงอนุรักษ์เพื่อผลกำไรของเอกชนที่ 60,000 ตารางกิโลเมตรทางตอนใต้ของประเทศชิลี สำหรับงานนี้ เธออาศัยอยู่ในทุ่งนา (ค.ศ. 2001–2004) ใกล้ชายฝั่งทะเลสาบปีรีอวยโกทางตอนเหนือของปาตาโกเนียกับนกแก้วที่ชื่อตุก โดยมีจุดมุ่งหมายเพื่อเพิ่มความยืดหยุ่นของระบบนิเวศ ซึ่งเบงเกเป็นส่วนหนึ่งของกลุ่มคนที่เป็นผู้บุกเบิกการบูรณาการทางสังคมและระบบนิเวศ ผ่านการสร้างทางเดินที่มีความหลากหลายทางชีวภาพรวมถึงการอนุรักษ์แหล่งที่อยู่ เธอทำงานร่วมกับองค์กรต่าง ๆ เช่น เซนดา ดาร์วิน และปาร์เกสปาราชิเล รวมทั้งมูลนิธิแพลเนตเฮอริเทจด้านการอนุรักษ์ป่าระดับนานาชาติ
== อ้างอิง ==
== แหล่งข้อมูลอื่น ==
(2011)
https://blog.nationalgeographic.org/2015/02/12/essay-human-females-could-should-be-more-like-elephant-females/
Planet Heritage
นักวานรวิทยาหญิง
นักวิทยาศาสตร์หญิงชาวชิลี
บุคคลจากมหาวิทยาลัยเคมบริดจ์
กีฬาเทควันโดในซีเกมส์ 2021

การแข่งขัน เทควันโด ในมหกรรมกีฬา ซีเกมส์ 2021 จะจัดขึ้นที่ สนามกีฬาในร่มเขตเต็ยโห่ ในกรุง ฮานอย. ตั้งแต่วันที่ 16 ถึง 19 พฤษภาคม พ.ศ. 2565.
===ตารางเหรียญรางวัล===
==ผู้ได้รับเหรียญรางวัล==
===พูมเซ===
{| 
|-
|rowspan=2| เดี่ยวชาย
|rowspan=2| 
|rowspan=2| 
| 
|-
| 
|-
|rowspan=2| เดี่ยวหญิง
|rowspan=2| 
|rowspan=2| 
| 
|-
| 
|- style="background:#dddddd;"
|colspan=4|
|-
|rowspan=2| ทีมชาย
|rowspan=2| Trần Hồ DuyNguyễn Thiên PhụngNguyễn Đình Khôi
|rowspan=2| Patrick King PerezRaphael Enrico MellaRodolfo Reyes Jr.
|nowrap=true| Muhammad RizalMuhammad Hafizh Fachrur RhozyMuhammad Alfi Kusuma
|-
| Brandon LowDarren YapDixon Ho
|-
|rowspan=2| ทีมหญิง
|rowspan=2| Nguyễn Thị Kim HàNgô Thị Thùy DungNguyễn Thị Hồng Trang
|rowspan=2| อรนวีย์ ศรีสหกิจ พิชามญชุ์ ลิ้มไพบูลย์เพ็ญกัญญา ไพศาลเกียรติกุล
| Lim Jia WeiNur Humaira Abdul KarimNurul Hidayah Abdul Karim
|-
| Yotthida KenphokhamMechi VongsaBouasavanh Phongsavath
|- style="background:#dddddd;"
|colspan=4|
|-
| ทีมผสมฟรีสไตล์
| Châu Tuyết VânHứa Văn Huy Nguyễn Ngọc Minh HyNguyễn Thị Lệ KimTrần Đăng Khoa
| Juvenile Faye CrisostomoJustin Kobe MacarioJeordan DominguezDarius VenerableJanna Dominique Oliva
| Lukkee SengmaneeLatthachak PhilavanhSoulasak SiphanyaAzern LathvongxayKidavone Philavong
|}
====เคียวรูกิ ชาย====
{| 
|-
|rowspan=2| ฟินเวท54&nbsp;กก.
|rowspan=2| 
|rowspan=2| 
| 
|-
| 
|-
|rowspan=2| ฟลายเวท58&nbsp;กก.
|rowspan=2| 
|rowspan=2| 
| 
|-
| 
|-
|rowspan=2| แบนตั้มเวท63&nbsp;กก.
|rowspan=2| 
|rowspan=2| 
| 
|-
| 
|-
|rowspan=2| เฟเธอร์เวท68&nbsp;กก.
|rowspan=2| 
|rowspan=2| 
| 
|-
| 
|-
|rowspan=2| ไลท์เวท74&nbsp;กก.
|rowspan=2| 
|rowspan=2| 
| 
|-
| 
|-
|rowspan=2| เวลเตอร์เวท80&nbsp;กก.
|rowspan=2| 
|rowspan=2| 
| 
|-
| 
|-
|rowspan=2| เฮฟวีเวท+87&nbsp;กก.
|rowspan=2| 
|rowspan=2| 
| 
|-
| 
|}
===เคียวรูกิ หญิง===
{| 
|-
|rowspan=2| ฟินเวท46&nbsp;กก.
|rowspan=2| 
|rowspan=2| 
| 
|-
| 
|-
|rowspan=2| ฟลายเวท49&nbsp;กก.
|rowspan=2| 
|rowspan=2| 
| 
|-
| 
|-
|rowspan=2| แบนตั้มเวท53&nbsp;กก.
|rowspan=2| 
|rowspan=2| 
| 
|-
| 
|-
|rowspan=2| เฟเธอร์เวท57&nbsp;กก.
|rowspan=2| 
|rowspan=2| 
| 
|-
| 
|-
|rowspan=2| ไลท์เวท62&nbsp;กก.
|rowspan=2| 
|rowspan=2| 
| 
|-
| 
|-
|เวลเตอร์เวท67&nbsp;กก.
|
|
| 
|-
|เฮฟวีเวท+73&nbsp;กก.
|
|
| 
|-
|}
==อ้างอิง==
เทควันโด
2021
วัดย่านอ่างทอง

วัดย่านอ่างทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน้อย ในตำบลบ้านใหญ่ อำเภอผักไห่ จังหวัดพระนครศรีอยุธยา
วัดย่านอ่างทอง แต่เดิมชื่อ วัดจุฬาโลก ตั้งวัดเมื่อ พ.ศ. 2367 ได้รับพระราชทานวิสุงคามสีมาเมื่อ พ.ศ. 2370 คงได้รับการบูรณะในสมัยพระบาทสมเด็จพระนั่งเกล้าเจ้าอยู่หัว เป็นวัดที่พระบาทสมเด็จพระเจ้าอยู่หัวตั้งแต่รัชกาลที่ 3–6 ได้เสด็จประพาสทางชลมารคมาที่วัดย่านอ่างทอง ที่มาของชื่อวัดเล่าว่า  มอญทำหม้อใส่เรือมาขายได้เห็นอ่างทองคำใบใหญ่ลอยน้ำมา และจมลง เลยเรียกคุ้งน้ำนี้ว่า "ย่านอ่างทอง"
อุโบสถล้อมรอบด้วยกำแพงแก้ว ภายในประดิษฐานองค์พระประธานปางมารวิชัยหล่อด้วยทองผสมผสานสำริดศิลปะสุโขทัยหรือแบบเมืองเหนือ หน้าบันอุโบสถมีรูปแกะสลักพระนารายณ์และพระอินทร์ ศาลาการเปรียญ กุฏิสงฆ์ ได้ริ้อเอาตำหนักของเจ้านายวังหน้า ถวายไปปลูกไว้เป็นสังฆาวาส จิตรกรรมในวิหารผสมผสานรูปแบบไทยประเพณีด้วยเส้นสินเทา
==อ้างอิง==
ย่านอ่างทอง
โบราณสถานในจังหวัดพระนครศรีอยุธยา
คืนชำระแค้น

คืนชำระแค้น   ชื่อภาษาอังกฤษ Day Breaker เป็นซีรีส์แนวสืบสวนสอบสวน อาชญากรรมยาเสพติด จากประเทศจีน นำแสดงโดยนักแสดงชื่อดัง หลี่ อี้เฟิง, ซ่ง อี้ และ เฝิง เต๋อหลุน  ออกอากาศทาง iQiyi เริ่มวันที่ 22 พฤษภาคม - 21 มิถุนายน 2022 
สำหรับสมาชิก VIP อัพเดททุกวันอาทิตย์ - อังคาร เวลา 19.00 น. วันแรก 6 ตอน วันต่อไปวันละ 2 ตอน
สำหรับผู้ไม่ใช่สมาชิก สามารถรับชมได้ฟรี อัพเดททุกวันอาทิตย์ - พฤหัสบดี เวลา 19.00 น. วันแรก 2 ตอน วันต่อไปวันละ 1 ตอน
== เรื่องย่อ ==
ลั่ว เสียง (Li YiFeng) นายตำรวจปราบปรามยาเสพติด ซึ่งอยู่ระหว่างการแฝงตัวเป็นสายลับในแก๊งค้ายา ถูกยิงและระบุว่าเสียชีวิต ในคืนบุกทลายการขายยาล็อตใหญ่ที่เป็นความล้มเหลวและสูญเสียครั้งใหญ่ของวงการตำรวจ
5 ปีต่อมา เฉิน ม่อ (Li YiFeng) คนขับรถแท็กซี่ ซึ่งกำลังดิ้นรนหาเงินมาเป็นค่าผ่าตัดให้ อาสี่ (Li Zhimo) ลูกสาวตัวน้อยของเขา ได้รับข้อเสนอจาก เลี่ยว หย่งเจีย (Stephen Fung) ให้สวมบทเป็น ลั่วเสียง แฝงตัวเข้าแก๊งค้ายาเพื่อแลกกับการผ่าตัดของลูกสาว ใน "ปฏิบัติการคืนดับ" ปฏิบัติการตามล่าตัว คุนทัว (Gao Dongping) พ่อค้ายารายใหญ่ และ ไช่ จื้อหมิง (Xia Tian) หัวหน้าใหญ่แก๊งหนานย่า ซึ่งหนีไปกบดานหลังเหตุการณ์เมื่อ 5 ปีก่อน แต่ยังคงสั่งการอยู่เบื้องหลัง และตามหาจุดกระจายสินค้า โกดังยาเสพติด และโรงงานผลิตใหญ่ เพื่อกำจัดห่วงโซ่ยาเสพติดจากต้นตอ โดยหลักการทำงานของปฏิบัติการนี้คือ การปั่นให้พวกค้ายากำจัดกันเอง
== นักแสดง ==
=== นักแสดงหลัก ===
=== นักแสดงสมทบ ===
== การถ่ายทำ ==
คืนชำระแค้น เริ่มบวงสรวงเปิดกล้องถ่ายทำในวันที่ 9 พฤษภาคม 2021 และปิดกล้องในวันที่ 16 กันยายน 2021 รวมถ่ายทำ 24 ตอน, 1548 ฉาก, บท 472 หน้า, ใช้เวลาถ่ายทำ 130 วัน คืนชำระแค้น เป็น 1 ในโปรเจ็กต์ Light On Series ของ iQiyi
"หัวเฉิง" ฉากหลักของเรื่องเป็นเมืองสมมติใกล้เขตสามเหลี่ยมทองคำ เพื่อให้มีบรรยากาศเมืองคล้ายเมืองแถบสามเหลี่ยมทองคำ จึงมีการวางแผนงานยกกองมาถ่ายทำในประเทศไทยในช่วงแรก แต่เนื่องจากสถานการณ์ Covid-19 ทำให้การเดินทางไปถ่ายทำนอกประเทศจีนเป็นเรื่องยากลำบาก ดังนั้นทีมงานจึงเลือกสิบสองปันนาเป็นโลเคชั่นหลักในการถ่ายทำแทน
== อ้างอิง ==
ละครโทรทัศน์จีน
ภาพยนตร์ชุดทางโทรทัศน์จีน
ซีรีย์โทรทัศน์จีน
อุดรพันธ์ จันทรวิโรจน์

อุดรพันธ์ จันทรวิโรจน์ เป็นนักการเมืองชาวเชียงใหม่ เคยได้รับเลือกตั้งเป็นสมาชิกสภาจังหวัดเชียงใหม่ และเป็นนายกองค์การบริหารส่วนจังหวัดเชียงใหม่ ต่อเนื่องถึง 8 ปี และเป็นผู้ก่อตั้งทีมสโมสรฟุตบอลเชียงใหม่
== ประวัติ ==
อุดรพันธ์ เกิดเมื่อวันที่ 5 พฤษภาคม พ.ศ. 2489 ในป็นสายตระกูลสืบเชื้อสายชาวพม่า ต้นตระกูลคือ หม่องจันโอ่ง และหม่องตาอู (พนาสิทธิ์ จันทรวิโรจน์) เป็นหนึ่งในกลุ่มตระกูลผู้กว้างขวาง ยิ่งใหญ่ในภาคเหนือ ด้วยครองอาณาจักรยิ่งใหญ่กิจการป่าไม้ในเขตลำปาง
นายอุดรพันธ์ ได้เสียชีวิต เมื่อวันที่ 13 มีนาคม พ.ศ. 2563 ที่ประเทศพม่า
== การทำงาน ==
อุดรพันธ์ จันทรวิโรจน์ เป็นนักธุรกิจเกี่ยวเป็นตัวแทนจำหน่ายเบียร์และน้ำดื่มตราสิงห์ในภาคเหนือ ต่อมาได้เข้าสู่งานการเมืองโดยการลงสมัครรับเลือกตั้งเป็นสมาชิกสภาจังหวัดเชียงใหม่ (สจ.) และได้รับเลือกเป็นนายกองค์การบริหารส่วนจังหวัดเชียงใหม่ (เลือกโดยสมาชิกสภาจังหวัด) ในขณะดำรงตำแหน่งเขาถูกคณะกรรมการป้องกันและปราบปรามการทุจริตแห่งชาติ (ป.ป.ช.) ฟ้องศาลอาญาคดีทุจริตและประพฤติมิชอบภาค 5 กรณีให้วิศวกรออกแบบต่อเติมอาคาร อบจ.เชียงใหม่ โดยมิชอบ ซึ่งต่อมาศาลได้ตัดสินให้จำคุก นายอุดรพันธ์ เป็นเวลา 8 ปี เมื่อวันที่ 16 มกราคม พ.ศ. 2561
อุดรพันธ์ ลงสมัครรับเลือกตั้งนายกองค์การบริหารส่วนจังหวัดเชียงใหม่ ในปี 2547 แข่งขันกับ ธวัชวงศ์ ณ เชียงใหม่ ซึ่งเขาและธวัชวงศ์ ต่างได้รับการสนับสนุนจากพรรคไทยรักไทย แต่ในครั้งนั้นธวัชวงศ์ ณ เชียงใหม่ เป็นฝ่ายชนะการเลือกตั้ง
ต่อมาในการเลือกตั้งปี 2551 เขาได้ลงสมัครรับเลือกตั้งนายกองค์การบริหารส่วนจังหวัดเชียงใหม่อีกครั้ง โดยมีผู้สมัครแข่งขันคือ ธวัชวงศ์ ณ เชียงใหม่ และบุญเลิศ บูรณุปกรณ์ ผลปรากฏว่านายบุญเลิศ เป็นฝ่ายชนะการเลือกตั้ง
== วงการฟุตบอล ==
อุดรพันธ์ จันทรวิโรจน์ เป็นผู้ก่อตั้งสโมสรฟุตบอลเชียงใหม่ ต่อมาเขาได้ตบหน้า สุรศักดิ์ คุณดิลกสิโรดม ผู้ตัดสินในเกมที่เชียงใหม่เปิดบ้านเสมอ นครปฐม ยูไนเต็ด 1-1 ในดิวิชั่น 1 จนกระทั่งสมาคมฟุตบอลแห่งประเทศไทย ตัดสินห้ามยุ่งเกี่ยวกับฟุตบอลตลอดชีวิต พร้อมกับปรับเงิน จำนวน 1 แสนบาท 
== อ้างอิง ==
บุคคลจากจังหวัดเชียงใหม่
นักการเมืองไทย
นายกองค์การบริหารส่วนจังหวัดเชียงใหม่
นักธุรกิจชาวไทย
ประธานสโมสรฟุตบอลในประเทศไทย
ชาวไทยที่เสียชีวิตในประเทศพม่า
ชาวไทยเชื้อสายพม่า
กระทรวงกลาโหม (รัสเซีย)

กระทรวงกลาโหมของสหพันธรัฐรัสเซีย (Министерство обороны Российской Федерации, Минобороны России; Ministry of Defence of the Russian Federation, อักษรย่ออย่างไม่เป็นทางการว่า МО, МО РФ หรือ Minoboron)
ประธานาธิบดีรัสเซีย เป็นผู้บัญชาการทหารสหพันธรัฐรัสเซียและกำกับดูแลกิจกรรมของกระทรวง รัฐมนตรีว่าการกระทรวงกลาโหมใช้อำนาจการบริหารและปฏิบัติการเหนือกองทัพ เจ้าหน้าที่ทั่วไปปฏิบัติตามคำแนะนำและคำสั่งของประธานาธิบดีและรัฐมนตรีกลาโหม
อาคารหลักของกระทรวงสร้างขึ้นในทศวรรษที่ 1940 ตั้งอยู่ที่จัตุรัสอาร์บัตสกายาใกล้ถนนอาร์บัต อาคารอื่น ๆ ของกระทรวงตั้งอยู่ทั่วเมืองมอสโก หน่วยงานสูงสุดที่รับผิดชอบในการจัดการและการกำกับดูแลของกระทรวงกลาโหมคือศูนย์การจัดการการป้องกันประเทศ (Национальный центр управления обороной РФ) ซึ่งตั้งอยู่ที่เขื่อนฟรันเซนสกายาและรับผิดชอบในการรวมศูนย์คำสั่งของกองทัพ
รัฐมนตรีว่าการกระทรวงกลาโหมรัสเซียคนปัจจุบันคือ พลเอกอาวุโสเซียร์เกย์ ชอยกู
== อ้างอิง ==
== แหล่งข้อมูลอื่น==
กระทรวงกลาโหม
ตำบลขามทะเลสอ

ขามทะเลสอ เป็นตำบลหนึ่งในอำเภอขามทะเลสอ จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลขามทะเลสอ และ องค์การบริหารส่วนตำบลขามทะเลสอ
== การปกครอง ==
=== หมู่บ้าน ===
หมู่ที่ 1 ขามทะเลสอ
หมู่ที่ 2 หนองคู
หมู่ที่ 3 สีจาน
หมู่ที่ 4 หนองขุ่น
หมู่ที่ 5 โคกแฝก
หมู่ที่ 6 โคกสออน
หมู่ที่ 7 พวงพยอม
หมู่ที่ 8 น้อยพัฒนา
หมู่ที่ 9 บึงขามทะเลสอ
== การปกครองส่วนท้องถิ่น ==
พื้นที่ของตำบลขามทะเลสอ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
สถิติจำนวนประชากรและบ้านของตำบลขามทะเลสอ ข้อมูล ณ ธันวาคม 2564
== อ้างอิง ==
ขามทะเลสอ
ตำบลโป่งแดง (อำเภอขามทะเลสอ)

ตำบลโป่งแดง เป็นตำบลหนึ่งในอำเภอขามทะเลสอ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโป่งแดง ตั้งอยู่ห่างจากที่ว่าการอำเภอประมาณ 3 กิโลเมตร
== อาณาเขตติดต่อ ==
ทิศเหนือ ติดต่อกับ ตำบลบึงอ้อ
ทิศตะวันออก ติดต่อกับ ตำบลขามทะเลสอ
ทิศใต้ ติดต่อกับ ตำบลโค้งยาง ตำบลกุดจิก (อำเภอสูงเนิน)
ทิศตะวันตก ติดต่อกับ ตำบลโค้งยาง ตำบลโนนค่า (อำเภอสูงเนิน)
== การปกครอง ==
ตำบลโป่งแดง แบ่งการปกครองออกเป็น 8 หมู่บ้าน คือ
หมู่ที่ 1 โป่งแดง
หมู่ที่ 2 โนน
หมู่ที่ 3 น้ำฉ่า
หมู่ที่ 4 โกรกกระหาด
หมู่ที่ 5 หนองม่วง
หมู่ที่ 6 บูรพา
หมู่ที่ 7 โป่งสุริยา
หมู่ที่ 8 น้ำฉ่าสายชล
== สถานที่สำคัญ ==
การศึกษา
โรงเรียนประถมศึกษา
* โรงเรียนบ้านโกรกกระหาด
* โรงเรียนบ้านโนน
* โรงเรียนบ้านโป่งแดงน้ำฉ่าสามัคคี
การสาธารณสุข
โรงพยาบาลส่งเสริมสุขภาพตำบล 1 แห่ง
การศาสนา
วัด/สำนักสงฆ์
ตำบลโป่งแดงมีวัดทั้งหมด 5 แห่ง และสำนักสงฆ์ทั้งหมด1 แห่ง
== อ้างอิง ==
โป่งแดง
โป่งแดง
แผ่นดินไหวหลัก

แผ่นดินไหวหลัก  เป็นแผ่นดินไหวครั้งที่ใหญ่ที่สุดในเหตุการณ์หนึ่ง ๆ บางครั้งมีแผ่นดินไหวนำเกิดขึ้นก่อน และมักมีแผ่นดินไหวตามเกิดขึ้นติดตามมาอีกหลายครั้ง
== แผ่นดินไหวนำ ==
เป็นแผ่นดินไหวที่เกิดขึ้นก่อนแผ่นดินไหวหลัก และมีความเกี่ยวข้องกันทั้งในเรื่องเวลาและระยะห่าง การเรียกแผ่นดินไหวว่า แผ่นดินไหวนำ แผ่นดินไหวหลัก หรือแผ่นดินไหวตาม จะเป็นไปตามลำดับของเหตุการณ์
== แผ่นดินไหวตาม ==
เป็นแผ่นดินไหวขนาดเล็กที่เกิดขึ้นหลังจากแผ่นดินไหวขนาดใหญ่ ในพื้นที่เดียวกับพื้นที่ไหวหลัก
== อ้างอิง ==
วิทยาแผ่นดินไหว
ตำบลหนองสรวง (อำเภอขามทะเลสอ)

ตำบลหนองสรวง เป็นตำบลหนึ่งในอำเภอขามทะเลสอ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองสรวง
== การปกครอง ==
ตำบลหนองสรวง แบ่งการปกครองออกเป็น 9 หมู่บ้าน คือ
หมู่ที่ 1 หนองสรวง
หมู่ที่ 2 ดอนตานาด
หมู่ที่ 3 หนองตะครอง
หมู่ที่ 4 หนองกก
หมู่ที่ 5 หนองสรวงพัฒนา
หมู่ที่ 6 หนองสรวงสามัคคี
หมู่ที่ 7 หนองสรวงรุ่งเรือง
หมู่ที่ 8 โคกพัฒนา
หมู่ที่ 9 หนองสรวงสันติสุข
== สถานที่สำคัญ ==
การศึกษา
โรงเรียนประถมศึกษา
* โรงเรียนบ้านหนองกก
* โรงเรียนบ้านหนองตะครอง
* โรงเรียนบ้านหนองสรวง
การสาธารณสุข
โรงพยาบาลส่งเสริมสุขภาพตำบล 1 แห่ง
การศาสนา
วัด/สำนักสงฆ์
* วัดหนองกก
* วัดหนองตะครอง
* วัดหนองสรวง
== อ้างอิง ==
หนองสรวง
หนองสรวง
วัดบูรพาราม (อำเภอเมืองสุรินทร์)

วัดบูรพาราม เป็นพระอารามหลวงเฉลิมพระเกียรติ ชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ที่ตำบลในเมือง อำเภอเมืองสุรินทร์ จังหวัดสุรินทร์ ปัจจุบันมี พระเทพวชิรญาณโสภณ (เยื้อน ขนฺติพโล) เป็นรักษาการเจ้าอาวาส
วัดบูรพารามตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2480  สร้างโดยพระยาสุรินทร์ภักดีศรีณรงค์จางวาง (เชียงปุม) เจ้าเมืองสุรินทร์คนแรก ร่วมมือกันสร้างกับชาวบ้านเมื่อประมาณ พ.ศ. 2300–2330 ตั้งชื่อวัดว่า วัดบูรพ์ แรกเริ่มสังกัดมหานิกาย แต่ต่อมาเมื่อพ.ศ. 2476 สมเด็จพระมหาวีรวงศ์ (อ้วน ติสฺโส) ดำรงตำแหน่งเจ้าคณะมณฑลนครราชสีมา ได้อนุมัติให้วัดบูรพ์เป็นวัดในสังกัดคณะธรรมยุตรวมถึงได้นิมนต์พระราชวุฒาจารย์ (ดูลย์ อตุโล) ให้มาดำรงตำแหน่งเจ้าอาวาสและร่วมเป็นคณะพระสังฆาธิการ วัดบูรพารามได้รับสถาปนาเป็นพระอารามหลวงชั้นตรี ตั้งแต่วันที่ 1 กุมภาพันธ์ พ.ศ. 2520
ปูชนียวัตถุที่สำคัญ คือ หลวงพ่อพระชีว์ (หลวงพ่อประจี) พระพุทธรูปศักดิ์สิทธิ์คู่บ้านคู่เมืองของสุรินทร์ เป็นพระพุทธรูปปางมารวิชัย หน้าตักกว้าง 4 ศอก ปั้นด้วยเนื้อดินเผาอัดแน่น มีพุทธลักษณะคล้ายศิลปะแบบขอม ไม่ปรากฏหลักฐานว่าสร้างขึ้นเมื่อใด แต่สันนิษฐานว่าสร้างขึ้นมาพร้อมกับวัดบูรพาราม พระพุทธรูปประดิษฐานอยู่ในมณฑปจัตุรมุข
==อ้างอิง==
บูรพาราม
บูรพาราม
สิ่งก่อสร้างในอำเภอเมืองสุรินทร์